நாடகக் குழுக்களில் இணைந்து பணியாற்றியபோது இலக்கிய சமூக செயல்பாட்டாளர் பிரேமா ரேவதியின் அறிமுகம் கிடைத்தது. அவர் கவுதம் மேனன் சார் படங்களில் பணியாற்றிவர். சோன் ஈபூஸ் படத்திற்கு நடிகர்கள் தேர்வு நடந்தபோது அந்தப் படத்தின் அசோசியேட் டைரக்டரான பிரேமா ரேவதி என்னை அங்கே அறிமுகம் செய்து வைத்தார். பொதுவாக 5 நிமிடத்தில் நேர்முகத்தேர்வு நடக்கும். ஆனால் எனக்கு இரண்டு நாட்கள் நேர்முகத்தேர்வு நடந்தது. நாடகத்தில் நடித்துவந்த நான் எங்கே எனக்கு சினிமா வாய்ப்பு கிடைக்கப்போகிறது.. கிளாமரானவர்களைத்தான் சினிமாவில் தேர்வு செய்வார்கள். என்னை எப்படி தேர்வு செய்வார்கள் என்ற மனக்குழப்பத்தில் இருந்தேன். ஆனால் இறுதியில் எனது திறமைக்காக என்னை தேர்வு செய்தார்கள். பாண்டிச்சேரி, தென்காசி, பெசன்ட்நகர் உள்ளிட்ட இடங்களில் இரண்டு மாதங்கள் ஷூட்டிங் நடந்தது. படம் முடியும்போது பிரெஞ்ச் மொழியையும் கூடுதலாகக் கற்றுக்கொண்டது மகிழ்ச்சி. நாடகமானாலும் சரி, சினிமாவானாலும் சரி நம்முடைய நடிப்புத்திறமையை வெளிப்படுத்தும் விதத்தில் இருக்கவேண்டும்.” என்கிறார் ஜானகி